pythainlp/thai_wikipedia_clean_20230101 huggingface dataset:
สโมสรกีฬาเซ็นทรัล.
สโมสรแอร์ฟอร์ซ โรบินสันก่อตั้งขึ้นเมื่อปี 2533 ในนาม สมาคมสโมสรกีฬาเซ็นทรัล โดยมี สุทธิเกียรติ จิราธิวัฒน์ โดยส่งสโมสรเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยส่งเข้าร่วมการแข่งขัน ฟุตบอลถ้วยพระราชทาน ง. ปี 2534 และเคยลงเล่นใน ฟุตบอลถ้วยพระราชทาน ก. ปี 2538 แต่ผลงานไม่ดีจึงตกชั้นไปเล่นใน ฟุตบอลถ้วยพระราชทาน ข. จนกระทั่งปี 2541 สโมสรได้ตำแหน่งรองชนะเลิศ ได้สิทธิ์เพลย์ออฟ เลื่อนชั้น/ตกชั้น กับ สโมสรอันดับรองสุดท้ายของ ไทยดิวิชั่น 1 2541 อย่าง สโมสรระยอง-ราชพฤกษ์ และสโมสรสามารถเอาชนะได้ถึง 6 ประตูต่อ 0 ได้เล่นในไทยดิวิชั่น 1 จนถึงปี 2550
สโมสรนอร์ทกรุงเทพ-เซ็นทรัล.
พอมาถึงประมาณปี 2549 ถึง 2550 ทาง สโมสรกีฬาเซ็นทรัล ได้ร่วมมือกับ วิทยาลัยนอร์ทกรุงเทพ (ชื่อในขณะนั้น) มาร่วมพัฒนาสโมสรโดยใช้ชื่อว่า สโมสรฟุตบอลนอร์ทกรุงเทพ-เซ็นทรัล โดยใช้สนามใน กองพันทหารช่างที่ 1 รักษาพระองค์ เป็นสนามเหย้า จนกระทั่งปี 2552 โดยที่ทาง วิทยาลัยนอร์ทกรุงเทพ ส่งสโมสรลงเล่นเอง ทำให้ทาง สโมสรกีฬาเซ็นทรัล ต้องร่วมมือกับทาง โรงเรียนสารวิทยา และเปลื่ยนชื่อเป็น สโมสรฟุตบอลนอร์ท-สารวิทยา ลงทำการแข่งขันใน ลีกภูมิภาค โซนกรุงเทพฯ และ ปริมณฑล ฤดูกาล 2552 จนถึงปี 2554 สโมสรถูกตัดสินไม่ให้ลงทำการแข่งขันเนื่องจากไม่ผ่านเกณฑ์มาตรฐานที่ฝ่ายจัดการแข่งขันตั้งไว้
สโมสรเซ็นทรัล-ราชสีห์.
จนกระทั่งในปี 2555 ทางสโมสรกีฬาเซ็นทรัลได้มอบสิทธิ์การทำทีมให้แก่ อุดมศิลป์ ปัญชัยโย มาบริหารสโมสรในนาม สโมสรฟุตบอลเซ็นทรัลราชสีห์ เอฟซี โดยแข่งขันใน ลีกภูมิภาค โซนกรุงเทพฯ และ ปริมณฑล ฤดูกาล 2555 แต่ก็ผลงานไม่ดีนัก โดยจบอันดับที่ 15 จาก 18 สโมสร สโมสรพักสโมสรเป็นเวลาสองปี
สโมสรแอร์ฟอร์ซ โรบินสัน.
ในปี 2559 สโมสรแอร์ฟอร์ซ เซ็นทรัล ได้ซื้อสิทธิการแข่งขันของ สโมสรฟุตบอลเซ็นทรัลราชสีห์ ที่ยุติการทำทีมไป มาทำทีมต่อแล้วร่วมมือกับ โรงเรียนฤทธิยะวรรณาลัย พร้อมกับเปลี่ยนชื่อเป็น สโมสรฟุตบอลแอร์ฟอร์ซ โรบินสัน เอฟซี โดยมี ห้างสรรพสินค้าโรบินสัน ในเครือเซ็นทรัลเป็นผู้สนับสนุนหลักซึ่งสโมสรแห่งนี้ทางแอร์ฟอร์ซ เซ็นทรัลได้ใช้เป็นทีมสำรองเพื่อปั้นนักเตะเยาวชนขึ้นสู่ทีมชุดใหญ่ โดยใช้นักกีฬา กองทัพอากาศ ผสมกับนักเตะระดับมหาวิทยาลัย อายุ 18-23 ปี มาลงทำการแข่งขันอย่างเต็มรูปแบบในปีนี้ และใช้ สนามจันทรุเบกษา เป็นสนามเหย้า และได้ สุวโรจน์ อภิวัฒน์วราชัย ผู้ช่วยผู้ฝึกสอนและทีมงานของ สะสม พบประเสริฐ เป็นหัวหน้าผู้ฝึกสอน แต่ผลงานก็ไม่น่าพอใจโดยจบอันดับที่ 11 ซึ่งเป็นอันดับสุดท้าย
รัฐธรรมนูญเม็กซิโก
รัฐธรรมนูญเม็กซิโก มีชื่ออย่างเป็นทางการว่า ธรรมนูญการเมืองแห่งสหรัฐเม็กซิโก  เป็นรัฐธรรมนูญเม็กซิโกฉบับปัจจุบัน ร่างในเมืองซานเตียโกเดเกเรตาโร รัฐเกเรตาโร โดยสภาร่างรัฐธรรมนูญระหว่างการปฏิวัติเม็กซิโก ได้รับอนุมัติโดยสภารัฐธรรมนูญ (Constitutional Congress) เมื่อวันที่ 5 กุมภาพันธ์ ค.ศ. 1917 เป็นฉบับสืบทอดจากรัฐธรรมนูญฉบับ ค.ศ. 1857 และหลายฉบับก่อนหน้า
รัฐธรรมนูญ ค.ศ. 1917 ฉบับปัจจุบัน เป็นรัฐธรรมนูญฉบับแรกในโลกที่กำหนดสิทธิทางสังคม ใช้เป็นตัวแบบสำหรับรัฐธรรมนูญไวมาร์ ค.ศ. 1919 และรัฐธรรมนูญรัสเซีย ค.ศ. 1918 บทบัญญัติที่สำคัญที่สุดบางข้อ ได้แก่ มาตรา 3, 27 และ 124 ซึ่งแสดงการเปลี่ยนแปลงลึกซึ้งในปรัชญาการเมืองเม็กซิโกซึ่งช่วยกำหนดกรอบฉากหลังทางการเมืองและสังคมแก่ประเทศเม็กซิโกในคริสต์ศตวรรษที่ 20 มาตรา 3 มุ่งจำกัดคริสตจักรโรมันคาทอลิกในเม็กซิโก และสถาปนาฐานสำหรับการศึกษาแบบฆราวาสภาคบังคับให้เปล่า มาตรา 27 นำมาซึ่งรากฐานสำหรับการปฏิรูปที่ดิน และมาตรา 123 ออกแบบมาเพื่อเสริมอำนาจภาคแรงงาน ซึ่งกำเนิดในปลายคริสต์ศตวรรษที่ 19 และสนับสนุนกลุ่มแยกที่เป็นฝ่ายชนะในการปฏิวัติเม็กซิโก
มาตรา 3, 5, 24, 27 และ 130 จำกัดคริสตจักรโรมันคาทอลิกในเม็กซิโกอย่างรุนแรง และความพยายามใช้บังคับมาตราเหล่านี้อย่างเข้มงวดโดยประธานาธิบดีปลูตาร์โก กาเยส (ค.ศ. 1924–28) ใน ค.ศ. 1926 นำไปสู่ความขัดแย้งรุนแรงชื่อ สงครามกริสเตโร
ใน ค.ศ. 1992 ในรัฐบาลการ์โลส ซาลินัส เด กอร์ตาริ มีการแก้ไขเพิ่มเติมรัฐธรรมนูญอย่างมีนัยสำคัญ โดยแก้ไขมาตรา 27 ให้รับประกันสิทธิทรัพย์สินเอกชนดีขึ้นและยุติการนำที่ดินมาจัดสรรใหม่ และมาตราที่จำกัดคริสตจักรโรมันคาทอลิกในเม็กซิโกถูกยกเลิกเป็นส่วนใหญ่
สโมสรฟุตบอลเอสซีจี เมืองทอง ยูไนเต็ด ในฤดูกาล 2559
การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ประจำปี พ.ศ. 2559
มกราคม.
วันที่ 5 มกราคม สโมสรแบงค็อก ยูไนเต็ด ได้ยืนยันในการเปิดตัว มารีโอ ยูโรฟสกี กองกลางตัวรุกชาวมาซิโดเนีย เข้าร่วมทีม โดยเซ็นสัญญา 3 ปี ซึ่งมีการตกลงการซื้อขายมาตั้งแต่ช่วงต้นปีใหม่แล้ว ทำให้ มารีโอ เป็นผู้เล่นคนแรกที่ย้ายออกจากทีมไปในฤดูกาลนี้ซึ่งมารีโอนั้นลงเล่นให้กับสโมสรมาแล้ว 3 ฤดูกาล หรือ ตั้งแต่ปี พ.ศ. 2555 สัปดาห์ต่อมา ในวันที่ 13 มกราคม สโมสรได้เปิดตัว จูเนียร์ เนเกรา กองหน้าชาวบราซิลที่เข้ามาแทนที่ เจย์ โบธรอยด์ ซึ่งย้ายออกจากทีมไปโดยสวมเสื้อหมายเลข 9 ลงแข่งขัน โดยการซื้อตัวครั้งนี้ เป็นการทดแทนตำแหน่งในแนวรุก จากการที่ปล่อยมารีโอออกจากทีม ในวันที่ 16 มกราคม สโมสรได้ลงแข่งขันฟุตบอลนัดกระชับมิตร เป็นเกมแรกของฤดูกาลนี้ ซึ่งเป็นการแข่งขันเอเชียน ทัวร์ ที่ประเทศกัมพูชา โดยลงแข่งขันกับทีมรวมดาราของลีกฟุตบอลกัมพูชา ซึ่งจบเกมเอสซีจี เมืองทอง ได้แพ้ไป 4–3 หลังจากการแข่งขันนัดกระชับมิตร 3 วัน สโมสรได้ยืนยันว่าได้ยกเลิกสัญญากับ ดราแกน ทาลาจิค แล้ว หลังจากที่ดราแกนได้เป็นผู้จัดการทีมเป็นเวลา 1 ปีเศษ ต่อมาในวันที่ 21 มกราคม สโมสรได้ยืนยันในการเซ็นสัญญา ธชตวัน ศรีปาน เป็นหัวหน้าผู้ฝึกสอนคนใหม่แทน ดราแกน ทาลาจิค ที่ได้ยกเลิกสัญญาไปซึ่งทำให้ธชตวัน เป็นหัวหน้าผู้ฝึกสอนชาวไทยคนแรกในรอบ 6 ปี ที่ได้เข้ามาคุมทีม เช้าวันรุ่งขึ้น ได้มีการยืนยันการเปิดตัว ฟาบริซิโอ ซิลวา ดอร์เนลาส กองหลังชาวบราซิลเข้าร่วมทีม โดยฟาบริซิโอ เป็นนักฟุตบอลรายที่ 2 ที่ย้ายเข้าร่วมทีมในฤดูกาลนี้ ต่อมาในวันที่ 23 มกราคม เป็นการแข่งขันนัดกระชับมิตร เกมที่ 2 โดยเป็นการบุกไปเยือน บีคาเมกซ์ บิน เยืองห์ สโมสรแชมป์วี-ลีก จากประเทศเวียดนาม ซึ่งเมืองทองบุกไปแพ้ 2–1 จึงทำให้เมืองทองแพ้เป็น 2 เกมติดต่อกัน และทำให้ ธชตวัน เริ่มการเข้ามาเป็นหัวหน้าผู้ฝึกสอนด้วยการพ่ายแพ้ เป็นเกมแรก หลังจากที่ ไบรอัน ลินด์เซย์ มาร์การ์ ประธานสโมสรฟุตบอลบีอีซี-เทโรศาสน ได้ตัดสินใจขายทีมให้กับบริษัท อินสไพร์ เอ็นเตอร์เทนเมนท์ จำกัด ซึ่งเป็นบริษัทในเครือของสยามสปอร์ตซินดิเคท จึงทำให้เมืองทองได้ยืนยันในการยืมตัว ชนาธิป สรงกระสินธ์, ธนบูรณ์ เกษารัตน์ และ พีระพัฒน์ โน๊ตชัยยา เข้าร่วมทีม โดยมีการเปิดตัวอย่างเป็นทางการเมื่อวันที่ 28 มกราคม ต่อมาในช่วงปลายเดือนมกราคม ในวันที่ 29 มกราคม พงษ์ศักดิ์ ผลอนันต์ ประธานสโมสรได้ยืนยันว่า ฟาบริซิโอ ซิลวา ดอร์เนลาส กองหลังชาวบราซิลที่เปิดตัวไปในช่วงกลางเดือน ไม่สามารถลงเล่นได้ในเกมเอเอฟซีแชมเปียนส์ลีก 2016 รอบคัดเลือกรอบสอง ที่จะเล่นในบ้านพบกับ ยะโฮร์ ดะรุล ตะซิม จากประเทศมาเลเซีย ซึ่งให้เหตุผลว่าติดปัญหาเอกสารโอนย้ายจากสโมสรต้นสังกัดในประเทศบราซิล
วันที่ 11 พฤษภาคม ได้เกิดข่าวใหญ่ช็อกวงการฟุตบอลไทยเมื่อเกิดเหตุการณ์การย้ายตัวนักเตะแบบบิ๊กดีลขึ้นอีกครั้งเมื่อ สโมสรฟุตบอลบุรีรัมย์ ยูไนเต็ด ได้ออกประกาศว่าทีมได้ขายยอดแบ็คซ้าย "อุ้ม" ธีราทร บุญมาทัน ไปให้กับ เอสซีจี เมืองทอง ยูไนเต็ด เรียบร้อยแล้ว หลังมีหลายทีมในไทยลีก, เจลีกของญี่ปุ่น และเคลีกของเกาหลีใต้ ต่างยื่นข้อเสนอมาให้กับเจ้าตัวได้ตัดสินใจแต่ธีราทร เลือกที่จะมาซบทัพ "กิเลนผยอง" และจะย้ายมาร่วมทีมทันทีในช่วงเลกที่สองของศึก โตโยต้า ไทยลีก 2559
วันที่ 21 มิถุนายน ทางสโมสรได้มีข่าวออกประกาศว่าทีมได้ซื้อตำนานนักเตะของสโมสรเมื่อฤดูกาล 2010-2016 กลับคืนถิ่นอย่าง ยายา ซูมาโฮโร หลังจากปล่อยให้เจ้าตัวย้ายไปเล่นที่ประเทศเบลเยียมในการแข่งขันฟุตบอล ชือปิแลร์ลีกเบลเยียม กับทีม และสโมสร ถึง 6 ฤดูกาลด้วยกัน
วันที่ 24 มิถุนายนที่ผ่านมา ทางสโมสรได้เปิดเผยข่าวให้กับสื่อมวลชนได้ทราบว่าทีมได้เสริมนักเตะรายใหม่เข้าสู่ทีมในช่วงตลาดซื้อขายนักเตะไทยลีกเลกที่สอง โดยดึงกองหลังทีมชาติไทยจากทีมมังกรไฟ บีอีซี เทโรศาสน, อดิศร พรหมรักษ์ เข้าสู่ทีมกิเลนผยองอย่างเป็นทางการด้วยสัญญา 2 ปีครึ่งโดยเจ้าตัวจะสวมเสื้อหมายเลข 25 ลงสนามให้ทีมตั้งแต่เริ่มเกมเลกที่สองเป็นต้นไป
ผู้ผลิต: แกรนด์ สปอร์ต, ผู้สนับสนุนหลัก: เอสซีจี, ผู้สนับสนุนที่ 2: ยามาฮ่า, ผู้สนับสนุนที่ 3: ลีโอ, ผู้สนับสนุนที่ 4: ไอ-โมบาย, ผู้สนับสนุนที่ 5: เฮอร์บาไลฟ์, ผู้สนับสนุนที่ 6: สปอนเซอร์, ผู้สนันบสนุนที่ 7: โคคา-โคล่า
ลีโอ ปรี-ซีซัน คัพ 2016.
ปิ่นสุดา ทอมสัน
ปิ่นสุดา ทอมสัน (อังกฤษ: Pinsuda Thompson) ชื่อเล่น แคลีน เป็นนักร้องหญิงลูกครึ่งอเมริกันที่มีผลงานเพลงในสังกัด NO-Mute (ในเครืออาร์เอส)
ปิ่นสุดา ทอมสัน ชื่อเล่น แคลีน เป็นศิลปินเดี่ยวภายใต้สังกัดอาร์เอส โดยเริ่มมีผลงานเพลงตั้งแต่ปี พ.ศ. 2548 ให้กับทางสังกัด No-Mute ในเครืออาร์.เอส. จำกัด (มหาชน) มีผลงานเพลงด้วยวัยเพียง 16 ปี กับอัลบั้มแรกที่ชื่อว่า "Calyn"
อัลบั้ม "Calyn" ออกวางจำหน่ายเมื่อเดือน กรกฎาคม พ.ศ. 2549 โดยมีเพลงเปิดตัวคือเพลง "ไม่เดือดร้อน" และเพลง "เกลียดน้ำตาตัวเอง"
อัลบั้ม "คิดถึงแม่...เรารักแม่" ออกวางจำหน่ายเมื่อเดือน สิงหาคม พ.ศ. 2549 โดยแคลีนเป็นส่วนหนึ่งในอัลบั้มชุดนี้ และมีศิลปินต่างๆมากมายมาถ่ายทอดเพลงเนื่องในวันแม่แห่งชาติ อาทิ อั้ม อิราวัต อารีกิจ, มด ณปภัช วัฒนากมลวุฒิ, ปาน ธนพร, วิด ไฮเปอร์, หวิว ณัฐพนธ์ วงษ์สนิท และอีกมากมาย โดยแคลลีนมีส่วนร่วมในเพลง "เรารักแม่" และเพลง "คนข้างหลัง"
อัลบั้ม "ลูกของพ่อ" อัลบั้มเฉพาะกิจเนื่องในวันพ่อแห่งชาติ ออกวางจำหน่ายเดือน พฤศจิกายน พ.ศ. 2549 โดยแคลีนมีส่วนร่วมในอัลบั้มชุดนี้ด้วย
001 (วงดนตรี)
พระธรรมเจดีย์ (กี มารชิโน)
พระธรรมเจดีย์ นามเดิม กี แซ่ตัน ฉายา มารชิโน เป็นพระราชาคณะชั้นธรรมฝ่ายมหานิกาย เจ้าอาวาสวัดทองนพคุณ เจ้าคณะจังหวัดธนบุรี และเจ้าคณะภาค 4
พระธรรมเจดีย์ มีนามเดิมว่า กี แซ่ตัน เกิดเมื่อวันเสาร์ที่ 13 มีนาคม พ.ศ. 2451 ตรงกับวันแรม 7 ค่ำ เดือน 4 ปีวอก เป็นบุตรนายแสงกับนางลุ้ย ภูมิลำเนาอยู่ตำบลหนองดีนนก อำเภอบ้านโพธิ์ จังหวัดฉะเชิงเทรา เรียนจบชั้นประถมบริบูรณ์จากโรงเรียนสนามจันทร์
วันที่ 1 กุมภาพันธ์ พ.ศ. 2465 ย้ายมาอยู่วัดทองนพคุณ และบรรพชาเป็นสามเณรในวันที่ 14 มีนาคม ศกนั้น โดยมีพระครูวิเศษศีลคุณ (ชุ่ม ติสาโร) เป็นพระอุปัชฌาย์ และอุปสมบทเป็นพระภิกษุเมื่อวันที่ 4 กรกฎาคม พ.ศ. 2471 โดยมีพระมงคลเทพมุนี (นวม พุทฺธสโร) เป็นพระอุปัชฌาย์ พระสังวรวิมล (ชุ่ม ติสาโร) เป็นพระกรรมวาจาจารย์ และพระสมุห์ชื้อ พฺรหฺมสโร เป็นพระอนุสาวนาจารย์ ได้รับฉายาว่า มารชิโน
พระธรรมเจดีย์ ได้บรูณะปฏิสังขรณ์วัดทองนพคุณ และก่อสร้างถาวรวัตถุเพิ่มเติมหลายประการ โดยไม่เคยเรี่ยไรเงินจากประชาชน นอกจากนี้ท่านยังได้กวดขันภิกษุสามเณรในวัดให้ใส่ใจลงอุโบสถ ทำวัตรสวดมนต์ ครองจีวรให้เรียบร้อย รักษาความสะอาด อย่างเคร่งครัด รูปใดบกพร่องจะถูกลงโทษถึงปัพพาชนียกรรม ทำให้วัดเป็นระเบียบเรียบร้อยเป็นที่ชื่มชมของประชาชน
ต่อมาท่านยังได้รับไว้วางใจให้ดำรงตำแหน่งเจ้าคณะจังหวัดธนบุรีเมื่อวันที่ 18 สิงหาคม พ.ศ. 2512 และเป็นเจ้าคณะภาค 4 ตั้งแต่วันที่ 5 ตุลาคม พ.ศ. 2516 ตลอดเวลาที่อยู่ในตำแหน่ง ท่านได้ปฏิบัติหน้าที่อย่างสมบูรณ์แบบ จนสมเด็จพระอริยวงศาคตญาณ (วาสน์ วาสโน) ยังตรัสชมเชยว่าท่าน "ได้บริหารการคณะสงฆ์อย่างมีระเบียบแบบแผน เอาใจใส่ในภารกิจ... ควรจะจำไว้เป็นแบบอย่าง"
พระธรรมเจดีย์ มีอาการหลอดเลือดหัวใจตีบตัน ถึงแก่มรณภาพเมื่อวันที่ 16 มีนาคม พ.ศ. 2522 เวลา 0.15 น. สิริอายุได้ พรรษา 51 ได้รับพระราชทานโกศโถบรรจุศพ ต่อมาเลื่อนชั้นเป็นโกศแปดหลี่ยม และโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ไปพระราชทานเพลิงศพ ณ เมรุหลวงวัดเทพศิรินทราวาส เมื่อวันจันทร์ที่ 7 พฤษภาคม พ.ศ. 2522
รัฐธรรมนูญแห่งเม็กซิโก
วัคซีนไข้เหลือง
วัคซีนโรคไข้เหลือง เป็นวัคซีนสำหรับป้องกันไข้เหลือง ไข้เหลืองเกิดจากการติดเชื้อไวรัสที่พบในทวีปแอฟริกาและอเมริกาใต้ ประมาณ 99% ของผู้ที่ได้รับวัคซีนจะสามารถสร้างภูมิคุ้มกันได้ภายในหนึ่งเดือนและดูเหมือนว่าภูมิค้มกันนี้จะมีผลไปตลอดชีวิต วัคซีนนี้สามารถใช้เพื่อควบคุมการระบาดของโรคได้ วิธีการให้วัคซีนคือการฉีดเข้ากล้ามเนื้อหรือการฉีดเข้าใต้ผิวหนัง
องค์การอนามัยโลก (WHO) แนะนำให้มีการให้วัคซีนตามกำหนดการให้วัคซีนในทุกประเทศที่พบโรคนี้ได้ทั่วไป โดยทั่วไปคือเมื่อทารกอายุระหว่างเก้าถึงสิบสองเดือน ผู้ที่เดินทางไปยังพื้นที่ที่มีการแพร่ระบาดของโรคก็ควรจะเข้ารับการฉีดวัคซีนเพื่อสร้างภูมิคุ้มกันเช่นกัน ซึ่งโดยมากไม่จำเป็นต้องให้วัคซีนเพิ่มอีกหลังจากการได้รับวัคซีนครั้งแรก
โดยทั่วไปวัคซีนป้องกันโรคไข้เหลืองเป็นวัคซีนที่ปลอดภัย ซึ่งรวมถึงสำหรับผู้ที่ติดเชื้อ HIV แต่ไม่มีอาการของโรค ผลข้างเคียงเล็กน้อยอาจได้แก่ ปวดศีรษะ ปวดกล้ามเนื้อ ปวดบริเวณที่ฉีดวัคซีน มีไข้ และเกิดผื่นผิวหนัง การแพ้ขั้นรุนแรงจากการฉีดวัคซีนพบได้เพียงแปดรายจากหนึ่งล้านรายเท่านั้น อาการทางประสาทขั้นรุนแรงนั้นเกิดขึ้นในสี่รายจากหนึ่งล้านราย และอาการอวัยวะล้มเหลวเกิดขึ้นในสามรายจากหนึ่งล้านราย และมีแนวโน้มว่ามีความปลอดภัยสำหรับผู้ที่อยู่ในระหว่างการตั้งครรภ์ และดังนั้นจึงแนะนำให้ใช้ในกลุ่มผู้ที่อาจติดเชื้อ แต่ไม่ควรให้วัคซีนแก่ผู้ที่มีการกดการทำงานของภูมิคุ้มกัน
วัคซีนโรคไข้เหลืองมีการใช้ครั้งแรกเมื่อปี 2526 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนนี้อยู่ที่ระหว่าง 4.30 ถึง 21.30 เหรียญสหรัฐฯ ราคาในสหรัฐอเมริกาคือตั้งแต่ 50 ถึง 100 เหรียญสหรัฐฯ วัคซีนนี้ผลิตจากเชื้อไวรัสของโรคไข้เหลืองซึ่งถูกทำให้อ่อนฤทธิ์ลง
เพลงชาติเอลซัลวาดอร์
เพลงชาติเอลซัลวาดอร์  ประพันธ์บทร้องโดยพลเอก ฮวน โฮเซ กัญญัส ในปี ค.ศ. 1856 และเรียบเรียงทำนองโดยฮวน อาเบร์เล ในปี ค.ศ. 1879 ประกาศใช้ทำนองอย่างเป็นทางการในวันที่ 15 กันยายน ปีเดียวกัน และรับรองอย่างเป็นทางการในวันที่ 11 ธันวาคม ค.ศ. 1953
เพลงชาติเอลซัลวาดอร์ฉบับพิธีการเป็นเพลงชาติที่มีที่มีความยาวเป็นอันดับ 2 รองจากเพลงชาติอุรุกวัย โดยมีความยาวห้องเสียงถึงบาร์ (ประมาณ 5 นาที).
ดังนั้นในการแข่งขันกีฬาระหว่างประเทศ เช่น กีฬาโอลิมปิก ฟุตบอล และ มวยสากลอาชีพ จึงใช้เพลงชาติฉบับสังเขป (ซึ่งมีความยาว 1 นาที)โดยบรรเลงในท่อนดนตรีนำ และบทประสานเสียง (coda). ดนตรีในส่วนของบทร้อง (Estrofa) มีลักษณะเป็นเพลงจังหวะช้า
เมห์ดี เบนาเตีย
การถ่ายเลือด
การถ่ายเลือดโดยทั่วไปเป็นกระบวนการรับผลิตภัณฑ์ของเลือดเข้าระบบไหลเวียนของบุคคลเข้าหลอดเลือดดำ การถ่ายเลือดใช้ในภาวะการแพทย์ต่าง ๆ เพื่อทดแทนส่วนประกอบของเลือดที่เสียไป การถ่ายเลือดช่วงแรก ๆ ใช้เลือดเต็ม แต่เวชปฏิบัติสมัยใหม่ทั่วไปใช้เฉพาะบางองค์ประกอบของเลือดเท่านั้น เช่น เม็ดเลือดแดง เม็ดเลือดขาว น้ำเลือด ปัจจัยจับลิ่มของเลือด (clotting factor) และเกล็ดเลือด
ในอดีต การถ่ายเม็ดเลือดแดงพิจารณาเมื่อระดับฮีโมโกลบินต่ำกว่า 10 กรัมต่อเดซิลิตร หรือปริมาตรเม็ดเลือดแดงในเลือด (ฮีมาโทคริต) ต่ำกว่า 30% ("กฎ 10/30") แต่เนื่องจากเลือดแต่ละหน่วยที่ให้มีความเสี่ยง ปัจจุบันปกติจึงใช้ระดับต่ำกว่า 7–8 กรัมต่อเดซิลิตรเพราะแสดงแล้วว่ามีผลลัพธ์ผู้ป่วยดีกว่า การให้เลือดหนึ่งยูนิตเป็นมาตรฐานสำหรับบุคคลที่รับเข้ารักษาในโรงพยาบาลที่ไม่ตกเลือด โดยการรักษานี้ตามด้วยการประเมินซ้ำและการพิจารณาอาการและความเข้มข้นของฮีโมโกลบิน ผู้ป่วยที่มีความอิ่มตัวของออกซิเจนต่ำอาจต้องการเลือดเพิ่ม มีคำเตือนแนะนำให้ใช้การถ่ยเลือดเฉพาะภาวะเลือดจางที่่อนข้างรุนแรงเท่านั้น ส่วนหนึ่งจากหลักฐานว่าผลลัพธ์เลวลงหากให้เลือดปริมาณมากขึ้น แพทย์อาจพิจารณาถ่ายเลือดแก่บุคคลที่มีอาการของโรคหัวใจหลอดเลือด เช่น เจ็บอกหรือหายใจสั้น ในกรณีที่ผู้ป่วยมีฮีโมโกลบินระดับต่ำแต่ระบบหัวใจหลอดเลือดเสถียร เหล็กโดยฉีด (parenteral iron) เป็นทางเลือกที่แนะนำโดยอิงประสิทธิพลังและความปลอดภัย ให้ผลิตภัณฑ์ของเลือดอื่นตามความเหมาะสม เช่น การขาดปัจจัยเลือดจับลิ่ม.
สนามกีฬาโอลิมปิกปากัว เยอเรโร
สนามกีฬาแห่งชาติ (ลิมา)
โรเจอร์เซนเตอร์
สนามกีฬาโอลิมปิกเฟลิกซานเซส
ตราแผ่นดินของเอลซัลวาดอร์
ตราแผ่นดินของเอลซัลวาดอร์ ประกาศใช้อย่างเป็นทางการครั้งแรก เมื่อวันที่ 21 สิงหาคม ค.ศ. 1823 ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง ในระยะเวลาต่อมาได้มีการแก้ไขแบบตราแผ่นดินอยู่หลายครั้ง โดยแบบตราปัจจุบันเริ่มใช้อย่างเป็นทางการเมื่อวันที่ 15 กันยายน ค.ศ. 1912.
เอสตาเดียวปานาเมรีกาโน ฮาวานา
สนามทหาร
อุทยานแห่งชาติมินามิแอลป์
อุทยานแห่งชาติมินามิแอลป์  เป็นอุทยานแห่งชาติในทิวเขาอากะอิชิในภาคชูบุของประเทศญี่ปุ่น อุทยานแห่งชาตินี้จัดตั้งขึ้นเมื่อวันที่ 1 มิถุนายน ค.ศ. 1964 ตั้งอยู่บริเวณรอยต่อของจังหวัดชิซูโอกะ, ยามานาชิ และนางาโนะ ตลอดความยาว 55 กิโลเมตร และมีความกว้างราว 18 กิโลเมตร กินพื้นที่ทั้งหมดกว่า 358 ตารางกิโลเมตร
พื้นที่ส่วนใหญ่ของอุทยานเป็นพื้นที่ภูเขา โดยยอดเขาที่สูงที่สุดในอุทยานมีความสูงกว่า 3,000 เมตร นอกจากนี้อุทยานนี้ยังเป็นต้นกำเนิดของแม่น้ำฟุจิ, แม่น้ำโออิ และแม่น้ำเท็นรีว โดยสัตว์ที่พบได้มากที่สุดในอุทยานนี้คือเลียงผาญี่ปุ่น นอกจากนี้ก็มีสัตว์อื่นอาศัยเช่น หมีควาย, หมูป่า และ กวางซีกา
หมีดำเอเชีย
ออสคาร์ ไวล์ด
แคลคูลัสแลมบ์ดา
แคลคูลัสแลมบ์ดา (หรือ λ-calculus) เป็นระบบรูปนัยในคณิตตรรกศาสตร์ที่ใช้ในการคำนวณ พื้นฐานของระบบประกอบไปด้วยการสร้างฟังก์ชันและการเรียกใช้ฟังก์ชันโดยใช้การโยงของตัวแปรและการแทนที่ตัวแปร นักคณิตศาสตร์อลอนโซ เชิร์ชได้คิดค้นแคลคูลัสแลมบ์ดาขึ้นมาในช่วงปี 1930 เพื่อสำรวจหารากฐานของคณิตศาสตร์ แคลคูลัสแลมบ์ดาเป็นแบบจำลองสากลในการคำนวณเทียบเท่ากับเครื่องจักรทัวริง (ความเท่าเทียมกันของาองระบบทั้งสองรู้จักได้รับการพิสูจน์ในแนวคิดหลักของเชิร์ช–ทัวริงในปี 1937) คำว่า "แลมบ์ดา" ซึ่งเป็นอักขระกรีก (λ) ปรากฏในพจน์แลมบ์ดา (หรืออาจจะเรียกว่านิพจน์แลมบ์ดา) ซึ่งใช้ในการแสดงถึงการโยงตัวแปรในฟังก์ชัน
แคลคูลัสแลมบ์ดามีสองรูปแบบ: แบบมีชนิดข้อมูล และ ไม่มีชนิดข้อมูล ในแคลคูลัสแลมบ์ดาที่มีชนิดข้อมูล ฟังก์ชันสามารถเรียกใช้ได้เมื่อชนิดของฟังก์ชันสอดคล้องกับชนิดของข้อมูลนำเข้าของฟังก์ชันเท่านั้น
มีการนำแคลคูลัสแลมบ์ดาไปประยุกต์ใช้ในหลากหลายด้านในคณิตศาสตร์ ปรัชญา ภาษาศาสตร์ และวิทยาการคอมพิวเตอร์ แคลคูลัสแลมบ์ดายังมีบทบาทสำคัญในการพัฒนาของทฤษฎีของภาษาคอมพิวเตอร์ ภาษาโปรแกรมแบบฟังชันเป็นผลมาจากแคลคูลัสแลมบ์ดา
แคลคูลัสแลมบ์ดาในประวัติศาสตร์ของคณิตศาสตร์.
นักคณิตศาสตร์อลอนโซ เชิร์ช ได้คิดค้นแคลคูลัสแลมบ์ดาขึ้นมาในช่วงปี 1930 เพื่อสำรวจหารากฐานของคณิตศาสตร์ ในปี 1935 Stephen Kleene และ J. B. Rosser ได้ค้นพบ Kleene–Rosser paradox ซึ่งแสดงให้เห็นว่าระบบเดิมของแคลคูลัสแลมบ์ดามีความขัดแย้งกันในเชิงตรรกศาสตร์
ต่อมาในปี 1936 เชิร์ชแยกเฉพาะส่วนที่เกี่ยวข้องกับการคำนวณในระบบเดิมออกมา และจัดพิมพ์เฉพาะส่วนดังกล่าว ซึ่งในปัจจุบันเรียกกันว่าแคลคูลัสแลมบ์ดาแบบไม่มีชนิดข้อมูล ในปี 1940 เชิร์ชยังได้สร้างแคลคูลัสแลมบ์ดาแบบมีชนิดข้อมูลอย่างง่าย ซึ่งระบบที่ไม่ทรงพลังในเชิงการคำนวณเท่าแบบไม่มีชนิดข้อมูล แต่ระบบนี้สอดคล้องกันในเชิงตรรกศาสตร์
ก่อนช่วงปี 1960 แคลคูลัสแลมบ์ดาเป็นเพียงแค่รูปนัยนิยมในทางคณิตศาสตร์เท่านั้น แต่ในช่วงปี 1960 ความสัมพันธ์ระหว่างแคลคูลัสแลมบ์ดาและภาษาโปรแกรมก็เป็นที่ชัดเจน แคลคูลัสแลมบ์ดายังเริ่มมีความสำคัญในภาษาศาสตร์ (ดูที่ Heim and Kratzer 1998) จากการประยุกต์ระบบในอรรถศาสตร์ของภาษาธรรมชาติโดย Montague และนักภาษาศาสตร์อื่น ๆ ในช่วงเวลาเดียวกันแคลคูลัสแลมบ์ดายังเริ่มมีความสำคัญในวิทยาการคอมพิวเตอร์
คำอธิบายอย่างไม่เป็นทางการ.
ฟังก์ชันที่คำนวณได้เป็นแนวคิดพื้นฐานในวิทยาการคอมพิวเตอร์และคณิตศาสตร์ แคลคูลัสแลมบ์ดาเป็นอรรถศาสตร์ที่เรียบง่ายสำหรับการคำนวณ ส่งผลให้สามารถศึกษาคุณสมบัติของการคำนวนได้อย่างเป็นรูปนัย อรรถศาสตร์ที่เรียบง่ายของแคลคูลัสแลมบ์ดามาจากคุณลักษณะ 2 ประการ ประการแรก แคลคูลัสแลมบ์ดาไม่มีการกำหนดชื่อให้กับฟังก์ชัน กล่าวคือ มองฟังก์ชันต่าง ๆ อย่างไร้ชื่อ (ฟังก์ชันนิรนาม) ตัวอย่างเช่น ฟังก์ชัน
สามารถเขียนใหม่ในรูปแบบนิรนามว่า
(ความหมายคือ "คู่อันดับ x และ y ถูกส่งไปยัง formula_3") อีกตัวอย่างคือ
สามารถเขียนใหม่ในรูปแบบนิรนามว่า formula_5, นั่นคือ ข้อมูลนำเข้าของฟังก์ชันถูกส่งไปยังตัวเอง
ประการที่สอง แคลคูลัสแลมบ์ดาอนุญาตให้ฟังก์ชันรับข้อมูลนำเข้าเพียงแค่ตัวเดียวเท่านั้น ฟังก์ชันที่รับข้อมูลนำเข้ามากกว่าหนึ่ง เช่น formula_6 ที่รับข้อมูลสองตัว สามารถเขียนใหม่เป็นฟังก์ชันที่รับข้อมูลตัวแรก และคืนค่า"ฟังก์ชันอีกอัน"ที่รับข้อมูลตัวที่สอง ตัวอย่างเช่น
สามารถเขียนใหม่เป็น
วิธีนี้ซึ่งรู้จักกันในชื่อการเคอร์รี เป็นการเปลี่ยนฟังก์ชันที่รับหลายอาร์กิวเมนต์มาเป็นฟังก์ชันที่รับอาร์กิวเมนต์เดียวซ้อนกันหลาย ๆ ฟังก์ชัน
การเรียกใช้ฟังก์ชันของ formula_6 ดั้งเดิม ด้วยข้อมูล (5, 2) ทำให้เกิดการประมวลผลดังต่อไปนี้
แต่การประมวลผลของฟังก์ชันที่เขียนใหม่ (มีการเคอร์รี) มีขั้นตอนเพิ่มขึ้นหนึ่งขั้นตอน
แต่ทั้งสองวิธีให้ผลลัพธ์เหมือนกัน
แคลคูลัสแลมบ์ดา.
แคลคูลัสแลมบ์ดาประกอบไปด้วย พจน์แลมบ์ดา ซึ่งนิยามโดยวากยสัมพันธ์รูปนัย และกฎต่าง ๆ ในการเปลี่ยนรูปซึ่งทำให้สามารถจัดการและประมวลผลพจน์แลมบ์ดาได้ การเปลี่ยนรูปเหล่านี้สามารถมองเป็นทฤษฎีเชิงสมการหรือการนิยามเชิงดำเนินการ
ฟังก์ชันทั้งหมดในแคลคูลัสแลมบ์ดาเป็นฟังก์ชันนิรนามตามที่ได้อธิบายไว้แล้วข้างต้น นอกจากนี้ ฟังก์ชันยังรับข้อมูลนำเข้าเพียงแค่ตัวเดียวเท่านั้น โดยใช้การเคอร์รีเพื่อแปลงฟังก์ชันที่รับข้อมูลนำเข้าหลายตัวเป็นฟังก์ชันที่รับข้อมูลนำเข้าเพียงตัวเดียว
พจน์แลมบ์ดา.
วากยสัมพันธ์ของพจน์แลมบ์ดานิยามบางนิพจน์ให้เป็น นิพนจ์แคลคูลัสแลมบ์ดาที่ถูกต้องหรือไม่ถูกต้อง นิพนจ์แคลคูลัสแลมบ์ดาที่ถูกต้องเรียกว่า "พจน์แลมบ์ดา"
กฎ 3 ประการด้านล่างเป็นนิยามเชิงอุปนัยซึ่งใช้ในการสร้างพจน์แลมบ์ดาทั้งหมดที่ถูกต้อง
กฎข้างต้นเป็นกฎทั้งหมดที่ใช้อธิบายพจน์แลมบ์ดา ไม่มีกฏอื่น ๆ อีกที่ใช้ในการอธิบายพจน์แลมบ์ดา ดังนั้น พจน์หนึ่ง ๆ จะเป็นพจน์แลมบ์ดาที่ถูกต้องก็ต่อเมื่อพจน์นั้นสามารถสร้างได้จากการใช้กฎทั้ง 3 ซ้ำไปมาจนได้พจน์ดังกล่าว อย่างไรก็ตาม วงเล็บอาจจะสามารถละไว้ได้ในบางกรณี เช่น วงเล็บชั้นนอกสุดมักจะมีการละไว้ ดูเพิ่มเติมที่ส่วนด้านล่าง
การสร้างแลมบ์ดา formula_24 เป็นการนิยามฟังก์ชันนิรนามที่สามารถรับข้อมูลนำเข้า formula_17 และแทนที่ข้อมูลดังกล่าวใน นิพจน์ formula_18 ดังนั้น นี่จึงเป็นการนิยามฟังก์ชันนิรนามที่รับข้อมูลนำเข้า formula_17 และคืนค่า formula_18 ตัวอย่างเช่น formula_29 เป็นการสร้างแลมบ์ดาของฟังก์ชัน formula_30 โดยมีพจน์ formula_31 เป็น formula_18  นิยามของการสร้างแลมบ์ดานี้เพียงแค่ "สร้าง" ตัวฟังก์ชัน แต่ไม่ได้เรียกใช้ฟังก์ชัน การสร้างแลมบ์ดาโยงตัวแปร formula_17 ในพจน์ formula_18
การเรียกใช้ formula_35 เป็นการเรียกใช้ฟังก์ชัน formula_18 ด้วยข้อมูลนำเข้า formula_22 นั่นคือเป็นการเรียกใช้ฟังก์ชัน formula_18 ด้วย formula_22 เพื่อให้ค่า formula_40
แคลคูลัสแลมบ์ดาไม่มีแนวคิดของการประกาศตัวแปร ในพจน์เช่น formula_41 (หรือ formula_42) แคลคูลัสแลมบ์ดานับ formula_43 ว่าเป็นตัวแปรที่ยังไม่ได้รับการนิยาม การสร้างแลมบ์ดา formula_41 ถูกต้องในเชิงวากยสัมพันธ์ และแสดงถึงฟังก์ชันที่บวกข้อมูลนำเข้ากับตัวแปร formula_43 ซึ่งยังไม่รู้ค่า
หนังสืออ่านเรียนสำหรับนักเรียนปริญญาเอก
"เนื้อหาบางส่วนของบทความนี้อิงมาจากเนื้อหาจาก FOLDOC โดยได้รับการอนุญาตแล้ว"
แลมบ์ดาแคลคูลัส
สนามกีฬาไฮรัมบีตอน
The Nexus (professional wrestling)
ฟลักซัส
ฟลักซัส (อังกฤษ: Fluxus) เป็นเครือข่ายของศิลปิน, นักประพันธ์ และนักออกแบบจากทั่วโลก กลุ่มนี้เกิดขึ้นในยุคคริสต์ทศวรรษ 1960 และ 1970 ที่มีแนวคิดในการต่อต้านค่านิยมเดิมๆ ของศิลปะ กลุ่มฟลักซัสมีจุดเด่นคือ การผสมผสานสื่อและวิธีการแสดงออกทางศิลปะและสาขาวิชาต่าง ๆ อันหลากหลายเข้าด้วยกัน และโอบรับความเลื่อนไหลเปลี่ยนแปลง (flux) อันเป็นองค์ประกอบสำคัญของชีวิต ไม่ว่าจะเป็นด้านการแสดง, ดนตรีนอยส์, ทัศนศิลป์, การผังเมือง, การออกแบบสถาปัตยกรรม รวมถึงงานด้านวรรณกรรม ศิลปินกลุ่มฟลักซัสมีจุดมุ่งหมายในการลบเลือนเส้นแบ่งระหว่างชีวิตกับศิลปะ ด้วยการใช้วัตถุเก็บตกเหลือใช้ หรือแม้แต่บรรยากาศอบตัวจากสภาพแวดล้อมอย่าง “เสียง” และกิจกรรมธรรมดาสามัญหรือสถานการณ์ต่างๆ เพื่อสร้างสิ่งเร้าต่อผู้คน
ศิลปินสำคัญ.
ศิลปิน นักเขียน และนักแต่งเพลง ในกลุ่มฟลักซัส ได้แก่ :
King Barrett
คิง บาร์เร็ตต์
คิง บูเกอร์
ริคกี สตีมโบ๊ต
อังเดร โมริตซ์
อังเดร ฟรานซิสโก้ โมริตซ์  หรือ อังเดร โมริตซ์(André Moritz) เกิดวันที่ 6 สิงหาคม พ.ศ. 2529 เป็นนักฟุตบอล ชาวบราซิล ปัจจุบันเล่นให้กับสโมสรฟุตบอลบุรีรัมย์ ยูไนเต็ดในตำแหน่งกองกลางตัวรุก
อังเดร โมริตซ์ เริ่มต้นอาชีพโดยการเข้าเป็นนักฟุตบอลเยาวชนของสโมสร Avaí ที่บราซิล และต่อมาได้เซ็นสัญญาเป็นนักฟุตบอลอาชีพที่สโมสร อินเตอร์นาซิอองนาล สโมสรดังของบราซิล เมื่อปี ค.ศ. 2005 จากนั้นได้ย้ายมาเล่นในยุโรปให้กับสโมสร กาซิมซาปา ในซูเปอร์ลีกของตุรกี เมื่อปี ค.ศ.2007 เป็นเวลา 5 ปีก่อนจะย้ายมาเล่นให้กับ สโมสร คริสตัล พาเลซ ที่อังกฤษในยุคของ เอียน ฮัลโลเวย์ ผู้จัดการทีมชาว อังกฤษ เมื่อปี ค.ศ. 2012 และกลายเป็นกำลังสำคัญพาทีมเลื่อนชั้นสู่พรีเมียร์ลีก อังกฤษ จากนั้นได้ย้ายไปเล่นให้กับสโมสร โบลตัน วันเดอเรอร์ส ตามด้วยสโมสรมุมไบ เป็นระยะเวลาสั้นๆ ต่อจากนั้นได้ไปร่วมกับสโมสร โปฮัง สตีลเลอร์ สโมสรยักษ์ใหญ่ของเกาหลีใต้ และล่าสุดก็ได้ย้ายมาร่วมกับสโมสร บุรีรัมย์ ยูไนเต็ด
อังเดร โมริตซ์ ได้เปิดตัวเป็นนักเตะของ สโมสร บุรีรัมย์ ยูไนเต็ด เมื่อวันอาทิตย์ที่ 6 ธันวาคม พ.ศ. 2558 ที่สนาม ไอ-โมบาย สเตเดี้ยม
เจ้าชายฟุมิมะโระ โคะโนะเอะ
เดอะดรีมเมอร์ คอนโด/บาริสต้า/สถาปนิก
เดอะดรีมเมอร์ คอนโด/บาริสต้า/สถาปนิก เป็นละครชุดไทย เขียนบทซีรีส์โดย ชัยอนันต์ สร้อยจำปา, กรรณิการ์ โตวรานนท์ สร้างเป็นละครซีรีส์ทางโทรทัศน์ โดยออกอากาศทางช่องวัน ในปึ 2559 นำแสดงโดย มชณต สุวรรณมาศ และ จินตนัดดา อัตถวิบูลย์
เป็นเรื่องราวการทำตามความฝันของ ปองขวัญ (มชณต สุวรรณมาศ) สถาปนิกสาวที่มีความเชื่อเรื่องการออกแบบผลิตภัณฑ์เชิงนิเวศ หรือ Green Design เธอพยายามจะแสดงออกทั้งในชีวิตธรรมดาและชีวิตการทำงาน จนเธอได้โจทย์ใหญ่ในชีวิตมานั่นคือ การออกแบบคอนโดมิเนียมให้มีลักษณะสอดคล้องกับ Green Design และ Eco Living มากที่สุด ดูเหมือนงานนี้จะถูกจริตกับเธอ แต่แท้จริงแล้วขึ้นชื่อว่าการทำงาน ย่อมไม่มีอะไรสำเร็จง่ายๆ แน่นอน
ปองมีเพื่อนร่วมงานรุ่นน้องที่ชื่อ เท็ด (ภากร ธนศรีวนิชชัย) สถาปนิกหนุ่มเด็กนอกขี้เล่นอารมณ์ดี ที่มักหยอกเธอแบบทีเล่นทีจริง ถือว่าเป็นคู่กัดประจำสำนักงาน ทำให้ระยะห่างของทั้งคู่ลดน้อยลงเรื่อยๆ ความสัมพันธ์แบบนี้มักทำให้ฝ่ายใดฝ่ายหนึ่งเกิดมีความหวังขึ้นมา และความสัมพันธ์กลับเข้มข้นขึ้นเมื่อปองได้พบกับ เติ้ล (จินตนัดดา อัตถวิบูลย์) บาริสต้าสาวที่เปิดร้านอยู่ใกล้ๆ บ้านของเธอ ความสัมพันธ์ของคู่นี้เริ่มจากลูกค้าเจ้าของร้าน กลายมาเป็นเพื่อนซี้ และดูเหมือนความใกล้ชิดของทั้งคู่จะไม่หยุดอยู่แค่เพื่อนกัน
ไทยลีกดิวิชัน 1 ฤดูกาล 2559
ไทยลีกดิวิชั่น 1 ฤดูกาล 2559 หรือชื่ออย่างเป็นทางการว่า "ยามาฮ่า ลีก 1 2016" เป็นการแข่งขันฟุตบอลอาชีพของประเทศไทย โดยเป็นการแข่งขันฤดูกาลที่ 19 ของลีกนับตั้งแต่การก่อตั้งในปี พ.ศ. 2540 โดยเป็นลีกระดับที่สองรองจากไทยพรีเมียร์ลีก ในฤดูกาลนี้มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้นไทยพรีเมียร์ลีก และทีมอันดับสุดท้าย 1 ทีม ตกชั้นลงไปเล่นไทยลีกแชมเปียนชิป โดยเดิมจะเริ่มเปิดฤดูกาลทำการแข่งขันพร้อมกันในวันที่ 27 กุมภาพันธ์ พ.ศ. 2559 แต่ทาง พล.ต.อ. สมยศ พุ่มพันธุ์ม่วง นายกสมาคมฟุตบอลแห่งประเทศไทย ในพระบรมราชูปถัมภ์ ได้ประกาศเลื่อนการแข่งขันนัดเปิดฤดูกาลของไทยลีกดิวิชั่น 1 ฤดูกาล 2559 ไปเป็นวันที่ 5 มีนาคม พ.ศ. 2559 และถือเป็นครั้งแรกที่แข่งไม่จบฤดูกาล หลังสมาคมกีฬาฟุตบอลแห่งประเทศไทย ในพระบรมราชูปถัมภ์ มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัยแด่ พระบาทสมเด็จพระปรมินทรมหาภูมิพลอดุลยเดช เมื่อวันที่ 14 ตุลาคม พ.ศ. 2559
เดอะ วอยส์ คิด ไทยแลนด์ ซีซั่น 4
ออสตรุฟวีแยลกอปอลสกี
ออสตรุฟวีแยลกอปอลสกี (, ; ; ) เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา เมืองก่อตั้งขึ้นในคริสต์ศตวรรษที่ 14 มีเนื้อที่ 41.9 ตารางกิโลเมตร ความสูงจุดสูงสุด 175 เมตร ใน ค.ศ. 2020 มีประชากร 71,560 คน